नल हटाने पर दुकानदारों ने किया विरोध
माजरारोड पर वृद्धाश्रम वाली गली के कोने पर लगे पानी सप्लाई के नल को हटाने को लेकर मिली शिकायत पर गुरुवार को लोक निर्माण विभाग के कर्मचारी कार्रवाई के लिए पहुंचे। मौके पर पहुंचे कर्मचारियों का यहां के दुकानदारों ने विरोध किया।
दुकानदार लवली, हिमांशु, दीपक, राजेश, नीरज आदि ने बताया कि गली के कोने पर लगे इस नल से आसपास के दर्जनों दुकानदार पानी भरते हैं। दुकानदारों ने बताया कि किसी एक व्यक्ति ने नल को हटाने काे लेकर लोक निर्माण विभाग को शिकायत दे दी लेकिन नल जनहित में नहीं हटाया जाना चाहिए। लोगों ने बताया कि नल काफी पुराने समय से यहां लगा हुआ है और लगातार इसका प्रयोग किया जा रहा है। मौके पर पहुंचे कर्मचारियों ने दुकानदारों के एतराज को सही मानते हुए नल नहीं हटाया और वापिस लौट गए।
माजरा रोड पर लगे नल को हटाने का विरोध करते दुकानदार।
hin_Deva hin_Deva hin_Deva hin_Deva